《段廷瑞四美堂》
宋代·王庭圭

风月江山何处无，良辰乐事古难俱。其间景物从来美，此美天然画不如。

莫唱黄鸡催晓曲，且听青鸟劝提壶。暮云收尽朱帘捲，四者横陈献坐隅。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。